Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 296/13/8806	Košice, 19.11.2013
EEČ : 2-65-350-2013

U Z N E S E N I E

Trestná vec:	obvinená XXXXX a spol. 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 2 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
ako rodičia syna XXXXX, žiaka ZŠ v obci Kecerovce, tomuto umožnili bez ospravedlnenia v období od 02. 09. 2012 do 28. 02. 2013 vymeškať 115 vyučovacích hodín,

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením povereného príslušníka Obvodného oddelenia PZ Bidovce sp. zn. ORP-358/BI-KS-2013 zo dňa 29. 04. 2013 bolo vznesené obvinenie XXXXX a spol. pre prečin ohrozovania mravnej výchovy mládeže podľa § 211 ods. 1 písm. b) Trestného zákona na tom skutkovom základe, ako je uvedené vo výrokovej časti tohto uznesenia.

	Obidvaja obvinení sa priznali k spáchaniu trestného činu a svoje konanie oľutovali. 

Skutočnosť, že syn obvinených, XXXXX, mal neospravedlnené hodiny potvrdila svedkyňa XXXXX. 

	V priebehu vyšetrovania bolo zistené, že obvinení boli Okresným súdom Košice - okolie rozsudkom sp. zn. 5T 40/2013 zo dňa 15. 04. 2013 právoplatne uznaní vinnými zo spáchania prečinu ohrozovania mravnej výchovy mládeže podľa § 211 ods. 1 písm. b, ods. 3 písm. c) Tr. zákona, ktorého sa dopustili tým, že v období od 01. 01. 2012 do 30. 11. 2012 ich syn XXXXX vynechal bez ospravedlnenia 323 vyučovacích hodín.  Z uvedeného teda vyplýva, že ich syn vynechal vyučovacie hodiny bez ospravedlnenia v septembri, októbri a novembri 2012, pričom je zrejmé, že za uvedené obdobie už boli právoplatne odsúdení. Zároveň je potrebné uviesť, že pokiaľ ide o december 2012, január a február 2013 tak v tomto období mal. XXXXX mal neospravedlnených len 12 vyučovacích hodín. Je zrejmé, že tento počet hodín nenapĺňa pojmové znaky skutkovej podstaty trestného činu ohrozovania mravnej výchovy mládeže podľa § 211 ods. 1 písm. b) Tr. zákona zo strany obvinených. 

	Podľa § 215 ods. 2 písm. b) Trestného poriadku prokurátor zastaví trestné stíhanie, pretože o skutku obvinených bolo už právoplatne rozhodnuté iným orgánom a toto rozhodnutie možno považovať za dostačujúce. 

Zo spisového materiálu vyplýva, že obidvaja obvinení boli už za toho isté obdobie právoplatne odsúdený ako to vyplýva z rozsudku Okresného súdu Košice -okolie sp. zn. 5T 40/13 z 15. 04. 2013.
	
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor